Διάταξη του Γενικού Δικαστηρίου (δεύτερο τμήμα) της 7ης Νοεμβρίου 2023 – Sattvica κατά EUIPO – Maradona Villafañe κ.λπ. (DIEGO MARADONA)
(Υπόθεση T-299/22) (1)
«Σήμα της Ευρωπαϊκής Ένωσης – Διαδικασία για την ανάκληση αποφάσεων ή την ακύρωση εγγραφών – Ακύρωση της εγγραφής στο μητρώο – Εγγραφή μεταβίβασης σήματος στο μητρώο – Άρθρο 20 του κανονισμού (ΕΕ) 2017/1001 – Προσφυγή προδήλως νόμω αβάσιμη»
1.      Προσφυγή ακυρώσεως – Αρμοδιότητα του δικαστή της Ένωσης – Αίτημα με το οποίο ζητείται να απευθυνθεί εντολή προς θεσμικό όργανο – Απαράδεκτο
(Άρθρο 263 ΣΛΕΕ)
(βλ. σκέψη 25)
2.      Σήμα της Ευρωπαϊκής Ένωσης – Σήμα της Ευρωπαϊκής Ένωσης ως αντικείμενο κυριότητας – Μεταβίβαση – Εγγραφή της μεταβίβασης στο μητρώο – Προϋποθέσεις – Αίτηση καταχώρισης που δεν τηρεί τις απαιτήσεις της νομοθεσίας της Ένωσης – Απόρριψη
(Κανονισμός 2017/1001 του Ευρωπαϊκού Κοινοβουλίου και του Συμβουλίου, άρθρο 20· κανονισμός 2018/626 της Επιτροπής, άρθρο 13)
(βλ. σκέψεις 38-45)
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή.
2)
Η Sattvica SA φέρει, πέραν των δικαστικών της εξόδων, τα έξοδα στα οποία υποβλήθηκαν οι Dalma Nerea Maradona Villafañe, Dinorah Gianinna Maradona Villafañe, Diego Fernando Maradona Ojeda, Jana Maradona Sabalain και Diego Armando Maradona Sinagra, περιλαμβανομένων των εξόδων της διαδικασίας ενώπιον του τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO).
3)
Το EUIPO φέρει τα δικαστικά του έξοδα.
1ΕΕ C 284 της 25.7.2022.